ROMÂNĂ

APPLE INC. 
CONTRACT DE LICENȚĂ SOFTWARE PENTRU iPOD
Licență individuală

CITIȚI CU ATENȚIE ACEST CONTRACT DE LICENȚĂ SOFTWARE ("LICENȚĂ") ÎNAINTE DE A UTILIZA iPOD-UL DVS. SAU DE A DESCĂRCA ACTUALIZAREA SOFTWARE CARE ACOMPANIAZĂ ACEASTĂ LICENȚĂ. PRIN UTILIZAREA iPOD-ULUI DVS. SAU DESCĂRCAREA ACTUALIZĂRII SOFTWARE CARE ACOMPANIAZĂ ACEASTĂ LICENȚĂ, DUPĂ CAZ, SUNTEȚI DE ACORD CU OBLIGAȚIA DE A RESPECTA CONDIȚIILE ACESTEI LICENȚE. DACĂ NU SUNTEȚI DE ACORD CU CONDIȚIILE ACESTEI LICENȚE, NU UTILIZAȚI Ipod-UL SAU NU DESCĂRCAȚI ACEASTĂ ACTUALIZARE SOFTWARE. DACĂ NU SUNTEȚI DE ACORD CU CLAUZELE LICENȚEI ȘI NU AȚI UTILIZAT iPOD-UL, PUTEȚI RETURNA iPOD-UL LA MAGZINUL APPLE STORE SAU LA DISTRIBUITORUL AUTORIZAT DE LA CARE L-AȚI OBȚINUT PENTRU A OBȚINE RAMBURSAREA CONTRAVALORII ACESTUIA, ÎN CONFORMITATE CU POLITICA DE RETURNARE APPLE AFLATĂ LA http://www.apple.com/legal/sales_policies/.

1. 	Generalități  Software-ul (inclusiv codul Boot ROM și alt software încapsulat), interfețele, conținutul, fonturile, documentația și orice alte date care însoțesc iPod-ul dvs, putând fi actualizat sau înlocuit prin actualizări software sau software-uri de restaurare a sistemului furnizate de Apple, fie că se află în memorie doar pentru citire, pe un orice alt suport sau în orice altă formă (denumite colectiv "Software iPod") vă este licențiat și nu vândut de către Apple Inc. ("Apple") pentru a fi utilizat doar în conformitate cu clauzele acestei Licențe. Apple și licențiatorul sau licențiatorii Apple își păstreză proprietatea asupra Software-ului iPod în sine și își rezervă toate drepturile care nu vă sunt acordate în mod expres.  

Apple, la discreția sa, poate pune la dispoziție actualizări ulterioare pentru software-ul iPod-ului dvs. Este posibil ca actualizările, dacă vor exista, să nu includă în mod necesar toate funcționalitățile software existente, sau funcționalitățile noi pe care Apple le lansează pentru modelele iPod mai noi.

2. 	Utilizări permise de licență și restricții 
(a) Această Licență vă permite să utilizați Software-ul iPod pe un singur iPod. Această Licență nu permite ca Software-ul iPod să existe pe mai mai mult de un iPod la un moment dat, și vă este interzis să puneți la dispoziție Software-ul iPod într-o rețea unde ar putea fi utilizat de mai multe dispozitive sau computere simultan. Această Licență nu vă acordă niciun drept de a utiliza interfețele proprietare Apple și alte proprietăți intelectuale în vederea proiectării, dezvoltării, fabricării, licențierii sau distribuirii unor terțe dispozitive și accesorii utilizabile cu iPod-ul. Unele dintre aceste drepturi sunt disponibile sub o licență distinctă de la Apple. Pentru mai multe informații, adresați-vă prin e-mail la madeforipod@apple.com.

(b) În privința actualizărilor pentru Software-ul iPod și software-ul pentru restaurarea sistemului pe care este posibil ca Apple să le pună la dispoziție prin descărcare (“Actualizări Software iPod”), acceptați faptul că este posibil ca unele Actualizări Software iPod, sau porțiuni ale acestora, să fie specifice anumitor modele sau generații de iPod și să nu fie disponibile pentru toate modelele de iPod. Sub incidența termenelor și condițiilor acestei Licențe, vă este acordată o licență neexclusivă limitată de a descărca Actualizările Software iPod ce pot fi puse la dispoziție de către Apple pentru modelul dvs. de iPod pentru a actualiza sau pentru a restaura software-ul de pe orice iPod pe care îl dețineți sau pe care îl aveți sub control. Această Licență nu vă permite să actualizați sau să restaurați iPod-uri pe care nu le dețineți sau pe care nu le aveți sub control și vă interzice să distribuiți sau să puneți la dispoziție Actualizările software iPod într-o rețea unde ar putea fi utilizate de mai multe dispozitive sau computere simultan. Aveți dreptul să realizați o singură copie a Actualizărilor software iPod stocată pe computerul dvs. într-o formă citibilă de către mașină doar cu rol de copie de sigurață, cu condiția imperativă ca această copie de siguranță să includă toate mențiunile despre drepturile de autor și alte drepturi de proprietate conținute în original.

(c) Cu excepția și exclusiv în limitele permise în mod expres de această Licență sau legislația în vigoare, nu vă sunt permise copierea, decompilarea, ingineria inversă, dezasamblarea, încercarea de a deriva codul sursă, decriptarea, modificarea, sau crearea de lucrări derivate ale Software-ului iPod, ale Actualizărilor Software iPod sau ale oricărei părți a acestora. Orice tentativă de acest gen constituie o violare a drepturilor Apple și ale licențiatorilor săi pentru Software-ul iPod și actualizările Software iPod. Încălcarea acestor restricții poate face obiectul urmăririi penale și solicitării de daune. Prin stocarea de conținut pe iPod-ul dvs, realizați o copie digitală. În unele jurisdicții, este ilegală realizarea de copii digitale fără permisiunea prealabilă a titularului drepturilor. Software-ul iPod și Actualizările Software iPod pot fi utilizate pentru a reproduce materiale doar în cazul în care această utilizare se limitează la reproducerea materialelor neprotejate prin drepturi de autor, a materialelor pentru care dețineți dreptul de autor, sau a materialelor pe care sunteți autorizat sau pentru care dispuneți de o permisiune legală pentru a le reproduce. SOFTWARE-UL iPOD ȘI ACTUALIZĂRILE SOFTWARE iPOD NU SUNT DESTINATE PENTRU UTILIZARE ÎN OPERAREA INSTALAȚIILOR NUCLEARE, SISTEMELOR DE NAVIGARE SAU DE COMUNICAȚII AERIENE, SISTEMELOR DE CONTROL AL TRAFICULUI AERIAN, APARATELOR DE MENȚINERE ARTIFICALĂ A VIEȚII SAU A ALTOR ECHIPAMENTE UNDE DEFECȚIUNILE SOFTWARE-ULUI iPOD SAU ACTUALIZĂRILOR SOFTWARE iPOD AR PUTEA DUCE LA MOARTE, VĂTĂMARE PERSONALĂ SAU DAUNE IMPORTANTE FIZICE SAU ECOLOGICE.

(d) Prin stocarea de conținut pe iPod-ul dvs, realizați o copie digitală. În unele jurisdicții, este ilegală realizarea de copii digitale fără permisiunea prealabilă a titularului drepturilor. Software-ul iPod și Actualizările Software iPod pot fi utilizate pentru a reproduce materiale doar în cazul în care această utilizare se limitează la reproducerea materialelor neprotejate prin drepturi de autor, a materialelor pentru care dețineți dreptul de autor, sau a materialelor pe care sunteți autorizat sau pentru care dispuneți de o permisiune legală pentru a le reproduce.

(e) Sunteți de acord să utilizați Software-ul și Serviciile iPod (așa cum sunt definite în Secțiunea 5 de mai jos) în conformitate cu toate legile în vigoare, inclusiv legile locale ale țării sau regiunii în care aveți domiciliul sau în care descărcați sau utilizați Software-ul și Actualizările Software iPod.

3.  	Transferare  
(a) Sunt interzise închirierea, darea în leasing, împrumutarea, redistribuirea sau sublicențierea Software-ului iPod. Puteți, totuși, realiza o singură dată transferarea permanentă a tuturor drepturilor dvs. de licență asupra Software-ului iPod către o altă parte corelată cu transferarea proprietății iPod-ului dvs, în următoarele condiții: (a) transferul trebuie să includă  iPod-ului dvs. și Software-ul iPod în integralitatea sa, inclusiv toate părțile componente, suportul original, materialele tipărite și această Licență; (b) nu veți păstra nici o copie a Software-ului iPod, integrală sau parțială, inclusiv copiile stocate pe un computer sau pe un alt dispozitiv de stocare; și (c) partea care va primi Software-ul iPod va lua la cunoștință și va accepta clauzele și condițiile de utilizare din această Licență.

(b) În privința unei Actualizări Software iPod, sunt închirierea, darea în leasing, împrumutarea, redistribuirea sau sublicențierea Actualizării Software iPod. Puteți, totuși, realiza o singură dată transferarea permanentă a tuturor drepturilor dvs. de licență asupra Actualizării Software iPod către o altă parte corelată cu transferarea computerului sau a iPod-ului pe care aceasta este instalată, în următoarele condiții: (a) transferul trebuie să includă  computerul sau iPod-ului dvs, după caz, și Actualizarea Software iPod în integralitatea sa, inclusiv toate părțile componente, suportul original, materialele tipărite și această Licență; (b) nu veți păstra nici o copie a Actualizării Software iPod, integrală sau parțială, inclusiv copiile stocate pe un computer sau pe un alt dispozitiv de stocare; și (c) partea care va primi Actualizarea Software iPod va lua la cunoștință și va accepta clauzele și condițiile de utilizare din această Licență.

4.  	Încetare  Această Licență este în vigoare până la încetarea sa. Drepturile dvs. decurgând din această Licență vor înceta automat fără înștiințare din partea Apple dacă nu vă conformați oricărei clauze din această Licență. După încetarea acestei Licențe, trebuie să încetați orice utilizare a Software-ului iPod și a Actualizărilor Software iPod.  Secțiunile 5, 6 și 9 ale acestei Licențe vor fi rămâne în vigoare și după orice asemenea încetare.

5.  	Exonerare de garanții 
(a) Dacă sunteți un client care este un consumator (cineva care utilizează Software-ul iPod în afara activităților comerciale sau profesionale), este posibil să aveți drepturi legale în țara dvs. de reședință care să interzică aplicarea următoarelor limitări în cazul dvs, și, acolo unde sunt interzise, acestea nu se vor aplica în cazul dvs. Pentru a afla informații suplimentare despre drepturi, ar trebui să contactați o organizație locală în domeniul consultanței pentru consumator.

(b) RECUNOAȘTEȚI ȘI ACCEPTAȚI ÎN MOD EXPRES CĂ UTILIZAREA SOFTWARE-ULUI iPOD ȘI A ACTUALIZĂRILOR SOFTWARE iPOD SE FACE PE PROPRIUL DVS. RISC ȘI CĂ VĂ ASUMAȚI INTEGRAL RISCURILE RELATIVE LA CALITATE SATISFĂCĂTOARE, PERFORMANȚĂ, ACURATEȚE ȘI EFORT. INSTALAREA ACESTUI SOFTWARE POATE AFECTA UTILIZAREA SOFTWARE-URILOR DE LA TERȚE PĂRȚI. ÎN LIMITELE MAXIME PERMISE PRIN LEGILE ÎN VIGOARE, SOFTWARE-UL iPOD ȘI ACTUALIZĂRILE SOFTWARE iPOD SUNT FURNIZATE "CA ATARE" ȘI "ÎN FUNCȚIE DE DISPONIBILITATE", CU TOATE DEFECTELE ȘI FĂRĂ NICIUN FEL DE GARANȚIE, IAR APPLE ȘI LICENȚIATORII APPLE (REFERIȚI COLECTIV PRIN DENUMIREA "APPLE" ÎN CADRUL SECȚIUNILOR 5 ȘI 6) SE EXONEREAZĂ DE ORICE GARANȚII ȘI CONDIȚII RELATIVE LA SOFTWARE-UL iPOD ȘI ACTUALIZĂRILE SOFTWARE iPOD, FIE ACESTEA EXPLICITE, IMPLICITE SAU LEGALE, INCLUZÂND, DAR FĂRĂ A SE LIMITA LA, GARANȚIILE ȘI/SAU CONDIȚIILE IMPLICITE DE VANDABILITATE, CALITATE SATISFĂCĂTOARE, ADECVARE PENTRU UN ANUMIT SCOP, ACURATEȚE, FOLOSINȚĂ LINIȘTITĂ ȘI NEÎNCĂLCARE A DREPTURILOR TERȚELOR PĂRȚI. APPLE NU GARANTEZĂ CĂ UTILIZAREA SOFTWARE-ULUI iPOD ȘI A ACTUALIZĂRILOR SOFTWARE iPOD VA FI LIPSITĂ DE PROBLEME, CĂ FUNCȚIILE CONȚINUTE DE SOFTWARE-UL iPOD SAU DE ACTUALIZĂRILE SOFTWARE iPOD VOR CORESPUNDE CERINȚELOR DVS, CĂ OPERAREA SOFTWARE-ULUI iPOD ȘI A ACTUALIZĂRILOR SOFTWARE iPOD VA FI NEÎNTRERUPTĂ SAU LIPSITĂ DE ERORI, SAU CĂ DEFECTELE DIN SOFTWARE-UL iPOD SAU DIN ACTUALIZĂRILE SOFTWARE IPOD VOR FI CORECTATE.

(c) NICIO INFORMAȚIE ȘI NICIO RECOMANDARE COMUNICATĂ VERBAL SAU ÎN SCRIS DE CĂTRE APPLE SAU DE CĂTRE UN REPREZENTANT AUTORIZAT APPLE NU VA CONSTITUI O GARANȚIE. ÎN CAZUL ÎN CARE SOFTWARE-UL SAU ACTUALIZĂRILE SOFTEARE iPOD SE VOR DOVEDI DEFECTUOASE, VĂ VEȚI ASUMA INTEGRAL SUPORTAREA COSTURILOR PENTRU TOATE OPERAȚIUNILE DE SERVICE, REPARAȚIILE SAU CORECTURILE NECESARE. UNELE JURISDICȚII NU PERMIT EXCLUDEREA GARANȚIILOR IMPLICITE SAU LIMITĂRILE DREPTURILOR LEGALE ÎN VIGOARE ALE CONSUMATORULUI, ASTFEL ÎNCÂT ESTE POSIBIL CA EXCLUDERILE ȘI LIMITĂRILE DE MAI SUS SĂ NU SE APLICE ÎN CAZUL DVS. 
 
6. 	Limitarea răspunderii  ÎN LIMITELE PERMISE DE LEGILE ÎN VIGOARE, APPLE NU VA FI ÎN NICI UN CAZ RĂSPUNZĂTOR PENTRU VĂTĂMĂRI PERSONALE ȘI NICI PENTRU DAUNE INCIDENTALE, SPECIALE, INDIRECTE SAU CONSECUTIVE DE NICI UN FEL, INCLUZÂND, FĂRĂ LIMITARE, DAUNELE REZULTATE DIN PIERDERI DE PROFIT, PIERDEREA DATELOR, ÎNTRERUPEREA ACTIVITĂȚII SAU ORICE ALTE DAUNE SAU PIERDERI COMERCIALE, REZULTATE DIN SAU AVÂND LEGĂTURĂ CU UTILIZAREA SAU INCAPACITATEA DVS. DE UTILIZARE A SOFTWARE-ULUI iPOD SAU A ACTUALIZĂRILOR SOFTWARE iPOD, INDIFERENT CARE AR FI CAUZA, FĂRĂ A ȚINE CONT DE TEORIA RĂSPUNDERII CIVILE (RĂSPUNDERE CONTRACTUALĂ, EXTRACONTRACTUALĂ SAU DE ALT FEL) ȘI CHIAR DACĂ APPLE A FOST AVIZAT ASUPRA POSIBILITĂȚII UNOR ASTFEL DE DAUNE. UNELE JURISDICȚII NU PERMIT LIMITAREA RĂSPUNDERII PENTRU VĂTĂMĂRI PERSONALE, SAU PENTRU DAUNE INCIDENTALE SAU CONSECUTIVE, ATFEL ÎNCÂT ESTE POSIBIL CA ACESTE LIMITĂRI SĂ NU SE APLICE ÎN CAZUL DVS. Răspunderea totală din partea Apple pentru toate daunele dvs. (în afara celor necesitate de legislația în vigoare în cazurile implicând vătămarea personală) nu va depăși în nici o eventualitate suma de cincizeci de dolari americani (50,00$). Limitările de mai sus se vor aplica inclusiv în cazul în care compensația menționată mai sus nu reușește să își realizeze scopul esențial

7. 	Control al exporturilor  Nu puteți utiliza, exporta sau reexporta Software-ul iPod sau Actualizările Software iPod decât în conformitate cu legislația Statelor Unite ale Americii și cu legislația din jurisdicția (jurisdicțiile) de unde au fost obținute Software-ul iPod sau Actualizările Software iPod. În particular, dar fără limitare, nici Software-ul iPod și nici Actualizările Software iPod nu pot fi exportate sau reexportate (a) în orice țări supuse unui embargo de către Statele Unite ale Americii sau (b) oricărei persoane aflate pe lista "Specially Designated Nationals" a Ministerului de Finanțe din Statele Unite ale Americii sau pe listele "Denied Person" sau "Denied Entity" ale Ministerului Comerțului din Statele Unite ale Americii. Prin utilizarea Software-ului iPod și a Actualizărilor Software iPod, dvs. afirmați și garantați că nu vă aflați în niciuna dintre aceste țări și pe niciuna dintre aceste liste. De asemenea, sunteți de acord că nu veți utiliza Software-ul iPod sau Actualizările Software iPod în niciun scop interzis de legislația Statelor Unite ale Americii, incluzînd, fără limitare, dezvoltarea, proiectarea, fabricarea sau producția de proiectile, arme nucleare, chimice sau biologice.

8. 	Utilizatori finali din Guvernul Statelor Unite  Software-ul iPod, Actualizările Software iPod și documentația aferentă sunt "Commercial Items" (articole comerciale), așa cum este definit acest termen în clauza 48 C.F.R. (Code of Federal Rules) §2.101, constând în "Commercial Computer Software" (software comercial) și "Commercial Computer Software Documentation" (documentație pentru software comercial), așa cum sunt definiți acești termeni în clauzele 48 C.F.R. §12.212 sau 48 C.F.R. §227.7202, după caz. În conformitate cu clauza 48 C.F.R. §12.212 sau 48 C.F.R. între §227.7202-1 și 227.7202-4, după caz, elementele "Commercial Computer Software" și "Commercial Computer Software Documentation" sunt licențiate utilizatorilor finali din Guvernul Statelor Unite (a) doar drept "Commercial Items" și (b) doar însoțite de aceleași drepturi garantate tuturor celorlalți utilizatori finali în conformitate cu prezentele clauze și condiții. Drepturile nepublicate sunt rezervate în virtutea legilor drepturilor de autor în vigoare în Statele unite ale Americii.

9. 	Lege guvernantă și independența clauzelor  Această Licență va fi guvernată și interpretată în conformitate cu legislația Statului California, așa cum se aplică contractelor inițiate și desfășurate integral pe teritoriul Californiei și între rezidenți californieni. Această Licență nu va fi guvernată de Convenția Națiunilor Unite asupra contractelor de vânzare internațională de mărfuri, a cărei aplicare este exclusă în mod expres. Dacă sunteți un consumator din Regatul Unit, această Licență va fi guvernată de legile corespunzătoare jurisdicției reședinței dvs. Dacă, din orice motiv, o instanță a unei jurisdicții competente găsește orice prevedere a Licenței ca fiind inaplicabilă, în totalitate sau în parte, celelalte prevederi ale Licenței rămân în continuare integral în vigoare.

10. 	Beneficiar terț  Sunteți înștiințat prin prezenta clauză că PortalPlayer, Inc., o corporație din California cu sediul în 3255 Scott Boulevard, Building 1, Santa Clara, California 95054, S.U.A, este un beneficar terț al acestei Licențe în măsura în care iPod-ul dvs. conține software PortalPlayer. Această Licență are caracter obligatoriu și față de PortalPlayer, pe lângă Apple, în privința acestui software.

11. 	Integralitatea acordului; Limbă prevalentă  Această Licență constituie integralitatea acordului dintre părți cu privire la utilizarea Software-ului iPod și a Actualizărilor Software iPod licențiată prin prezenta și înlocuiește toate înțelegerile anterioare sau actuale asupra acestui subiect. Niciun amendament și nicio modificare pentru această Licență nu vor căpăta efect în afara cazului în care sunt scrise și semnate de către Apple. Orice traducere a acestei Licențe este realizată pentru necesități locale și, în eventualitatea unei contradicții între versiunea în limba engleză și versiunea într-o altă limbă, versiunea în limba engleză va prevala.

12. 	Utilizarea MPEG-4  În măsura în care Software-ul iPod și Actualizările Software iPod conțin funcționalități de codificare și/sau decodificare de video MPEG-4, Software-ul iPod și Actualizările Software iPod sunt licențiate sub licența portofoliului de brevete MPEG-4 Visual pentru utilizare personală și necomercială din partea unui consumator pentru (i) codificarea de video în conformitate cu standardul MPEG-4 Visual (“video MPEG-4”) și/sau (ii) decodificarea de video MPEG-4 care a fost codificat de un consumator angajat într-o activitate personală și necomercială și/sau a fost obținut de la un furnizor de video licențiat de MPEG LA pentru a furniza video MPEG-4. Nici o licență nu este acordată și nu trebuie considerată implicită pentru orice alt fel de utilizare. Informații suplimentare, inclusiv referitoare la utilizarea și licențierea în scopuri promoționale, interne și comerciale pot fi obținute de la MPEG LA, LLC. Consultați http://www.mpegla.com.

13. 	Mențiune H.264/AVC  În măsura în care Software-ul iPod și Actualizările Software iPod conțin funcționalități de codificare și/sau, utilizarea comercială a tehnologiei H.264/AVC necesită licențiere suplimentară și se aplică următoarea prevedere: FUNCȚIONALITATEA AVC DIN SOFTWARE-UL iPOD ȘI ACTUALIZĂRILE SOFTWARE iPOD ESTE LICENȚIATĂ PRIN PREZENTA DOAR PENTRU UTILIZARE PERSONALĂ ȘI NECOMERCIALĂ DIN PARTEA UNUI CONSUMATOR PENTRU (i) CODIFICAREA DE VIDEO ÎN CONFORMITATE CU STANDARDUL AVC ("VIDEO AVC") ȘI/SAU (ii) DECODIFICAREA DE VIDEO AVC CARE A FOST CODIFICAT DE UN CONSUMATOR ANGAJAT ÎNTR-O ACTIVITATE PERSONALĂ ȘI NECOMERCIALĂ ȘI/SAU DE VIDEO AVC CARE A FOST OBȚINUT DE LA UN FURNIZOR DE VIDEO LICENȚIAT PENTRU A FURNIZA VIDEO AVC. INFORMAȚII REFERITOARE LA ALTE UTILIZĂRI ȘI LICENȚE POT FI OBȚINUTE DE LA MPEG LA L.L.C. CONSULTAȚI HTTP://WWW.MPEGLA.COM. 

14.  	Mențiune AMR  Funcționalitatea de codificare și decodificare adaptivă multi-rată ("AMR") din Software-ul iPod Software și Actualizările Software iPod nu este licențiată pentru realizarea de apeluri vocale celulare, sau pentru utilizare în orice produse de telefonie construite pe baza arhitecturii QuickTime pentru platforma Windows. De asemenea, funcționalitatea de codificare și decodificare AMR din Software-ul iPod și Actualizările Software iPod nu este licențiată pentru utilizare în echipamente de comunicații celulare incluzând:  stații de bază, controllere pentru stații de bază/controllere pentru rețele radio, centre de comutare și gateway-uri către și dinspre rețeaua comutată publică.

EA0716
Rev. 04/02/11